[image: ]

www.daf-yomi.com
afchunk.xhtml
זבחים סב ע"א



טקסט הדף מנוקד




	וְלֹא עַל גַּבֵּי מְחִילּוֹת אָמַר רַב יוֹסֵף לָאו הַיְינוּ דְּתַנְיָא וַיָּכִינוּ אֶת הַמִּזְבֵּחַ עַל מְכוֹנָתוֹ שֶׁהִגִּיעוּ לְסוֹף מִדּוֹתָיו וְהָכְתִיב הַכֹּל בִּכְתָב מִיַּד ה' עָלַי הִשְׂכִּיל אֶלָּא אָמַר רַב יוֹסֵף קְרָא אַשְׁכַּח וּדְרַשׁ וַיֹּאמֶר דָּוִיד זֶה הוּא בֵּית ה' הָאֱלֹהִים וְזֶה מִּזְבֵּחַ לְעֹלָה לְיִשְׂרָאֵל כִּי בַּיִת מָה בַּיִת שִׁשִּׁים אַמָּה אַף מִזְבֵּחַ שִׁשִּׁים אַמָּה בִּשְׁלָמָא בַּיִת מִינַּכְרָא צוּרָתוֹ אֶלָּא מִזְבֵּחַ מְנָא יָדְעִי אָמַר רַבִּי אֶלְעָזָר רָאוּ מִזְבֵּחַ בָּנוּי וּמִיכָאֵל הַשַּׂר הַגָּדוֹל עוֹמֵד וּמַקְרִיב עָלָיו וְרַבִּי יִצְחָק נַפָּחָא אָמַר אֶפְרוֹ שֶׁל יִצְחָק רָאוּ שֶׁמּוּנָּח בְּאוֹתוֹ מָקוֹם וְרַבִּי שְׁמוּאֵל בַּר נַחְמָנִי אָמַר מִכׇּל הַבַּיִת כּוּלּוֹ הֵרִיחוּ רֵיחַ קְטֹרֶת מִשָּׁם הֵרִיחוּ רֵיחַ אֵבָרִים אָמַר רַבָּה בַּר בַּר חָנָה אָמַר רַבִּי יוֹחָנָן שְׁלֹשָׁה נְבִיאִים עָלוּ עִמָּהֶם מִן הַגּוֹלָה אֶחָד שֶׁהֵעִיד לָהֶם עַל הַמִּזְבֵּחַ וְאֶחָד שֶׁהֵעִיד לָהֶם עַל מְקוֹם הַמִּזְבֵּחַ וְאֶחָד שֶׁהֵעִיד לָהֶם שֶׁמַּקְרִיבִין אַף עַל פִּי שֶׁאֵין בַּיִת בְּמַתְנִיתָא תָּנָא רַבִּי אֱלִיעֶזֶר בֶּן יַעֲקֹב אוֹמֵר שְׁלֹשָׁה נְבִיאִים עָלוּ עִמָּהֶן מִן הַגּוֹלָה אֶחָד שֶׁהֵעִיד לָהֶם עַל הַמִּזְבֵּחַ וְעַל מְקוֹם הַמִּזְבֵּחַ וְאֶחָד שֶׁהֵעִיד לָהֶם שֶׁמַּקְרִיבִין אַף עַל פִּי שֶׁאֵין בַּיִת וְאֶחָד שֶׁהֵעִיד לָהֶם עַל הַתּוֹרָה שֶׁתִּכָּתֵב אַשּׁוּרִית תָּנוּ רַבָּנַן קֶרֶן וְכֶבֶשׁ וִיסוֹד וְרִיבּוּעַ מְעַכְּבִין מִדַּת אׇרְכּוֹ וּמִדַּת רׇחְבּוֹ וּמִדַּת קוֹמָתוֹ אֵין מְעַכְּבִין מְנָא הָנֵי מִילֵּי אָמַר רַב הוּנָא אָמַר קְרָא הַמִּזְבֵּחַ כׇּל מָקוֹם שֶׁנֶּאֱמַר הַמִּזְבֵּחַ לְעַכֵּב אֶלָּא מֵעַתָּה כִּיוּר לְרַבִּי וְסוֹבֵב לְרַבִּי יוֹסֵי בְּרַבִּי יְהוּדָה הָכִי נָמֵי דִּמְעַכֵּב דִּכְתִיב וְנָתַתָּה אֹתָהּ תַּחַת כַּרְכֹּב הַמִּזְבֵּחַ מִלְּמָטָּה וְתַנְיָא אֵיזֶהוּ כַּרְכּוֹב רַבִּי אוֹמֵר זֶה כִּיוּר רַבִּי יוֹסֵי בְּרַבִּי יְהוּדָה אוֹמֵר זֶה הַסּוֹבֵב אִין דְּתַנְיָא אוֹתוֹ הַיּוֹם נִפְגְּמָה קֶרֶן מִזְבֵּחַ וְהֵבִיאוּ בּוּל שֶׁל מֶלַח וּסְתָמוּהוּ וְלֹא מִפְּנֵי שֶׁכָּשֵׁר לַעֲבוֹדָה אֶלָּא שֶׁלֹּא יֵרָאֶה מִזְבֵּחַ פָּגוּם שֶׁכׇּל מִזְבֵּחַ שֶׁאֵין לוֹ קֶרֶן וְכֶבֶשׁ וִיסוֹד וְרִיבּוּעַ פָּסוּל רַבִּי יוֹסֵי בְּרַבִּי יְהוּדָה אוֹמֵר אַף הַסּוֹבֵב תָּנוּ רַבָּנַן אֵיזֶהוּ כַּרְכּוֹב בֵּין קֶרֶן לְקֶרֶן מְקוֹם הִילּוּךְ רַגְלֵי הַכֹּהֲנִים אַמָּה אַטּוּ (הַ)כֹּהֲנִים בֵּין קֶרֶן לְקֶרֶן הֲווֹ אָזְלִי אֶלָּא אֵימָא וּמְקוֹם הִילּוּךְ רַגְלֵי הַכֹּהֲנִים אַמָּה וְהָכְתִיב תַּחַת כַּרְכֻּבּוֹ מִלְּמַטָּה עַד חֶצְיוֹ אָמַר רַב נַחְמָן בַּר יִצְחָק תְּרֵי הֲווֹ חַד לְנוֹי וְחַד לְכֹהֲנִים דְּלָא נִשְׁתַּרְקוּ מִדַּת אׇרְכּוֹ וּמִדַּת רׇחְבּוֹ וּמִדַּת קוֹמָתוֹ אֵין מְעַכְּבִין אָמַר רַבִּי מָנִי וּבִלְבַד שֶׁלֹּא יִפְחָתֶנּוּ מִמִּזְבַּח שֶׁעָשָׂה מֹשֶׁה וְכַמָּה אָמַר רַב יוֹסֵף אַמָּה מַחֲכוּ עֲלֵיהּ חָמֵשׁ אַמּוֹת אֹרֶךְ וְחָמֵשׁ אַמּוֹת רֹחַב רָבוּעַ יִהְיֶה הַמִּזְבֵּחַ אֲמַר לֵיהּ אַבָּיֵי דִּלְמָא מְקוֹם מַעֲרָכָה קָאָמַר מָר אֲמַר לֵיהּ מָר דְּגַבְרָא רַבָּה הוּא יָדַע מַאי קָאָמֵינָא קָרֵי עֲלַיְיהוּ




רש"י




	אמר רב יוסף לאו היינו דתניא כו'. רב יוסף חלה ונעקר למודו ופעמים שאמר דבר ונזכר ששנה היפך וחזר בו (נדרים דף מא.) והכא הכי אמר היכי אמרינן לעיל משום אש של שמים מסייעתן לא הוצרכו ליותר: לאו היינו דתניא. שאנשי כנסת הגדולה הגיעו לסוף מדותיו להם נגלה מקום המקודש למזבח מה שלא נגלה לשלמה: והכתיב הכל בכתב. שכל מקומות הקדושות ומדותיהן נכתבו לדוד אלמא במקדש ראשון נמי האי דלא עשאוהו גדול לאו משום דלא נגלה לשלמה המקום במדותיו: אלא אמר רב יוסף קרא אשכח ודרש. שנאמר לדוד ששים אמה במקום המזבח ושלמה לא הבין לדרשו והם דרשוהו והוסיפו עליו לפי הצורך להם ולששים אמה לא הוצרכו דאמרינן לקמן מדת ארכו ורחבו וקומתו אין מעכבין: מה בית ס' אמה. כדכתיב (מלכים א ו) ששים אמה ארכו אף מזבח עד ששים אמה ראוי לו ומקודש המקום אם ירצו: בשלמא בית. ידעו אנשי כנסת הגדולה מה קדוש לעזרה מה קדוש להיכל: שניכרים צורתו. יסודות החומות: מנא ידעי. מקומו היכא: שלשה נביאים. חגי זכריה ומלאכי: אחד העיד להם על המזבח. שיש לו מקום להוסיף עד ששים אמה: על מקום המזבח. היכן היה: שמקריבין אע''פ שאין בית. דקדושת הבית קדשה לשעתה וקדשה לעתיד לבא: שתכתב אשורית. שמתחילה ניתנה להם בכתב עברי כתב ליבונאה כדאמר בסנהדרין (דף כא:): וריבוע. אם אין המזבח מרובע: שכל מקום שנאמר המזבח לעכב. דהמזבח משמע כשהוא כן הוא דמיקרי מזבח ואי לא לא ובקרן כתיב (ויקרא ד) קרנות המזבח וביסוד כתיב (שם) אל יסוד המזבח ובכבש כתיב אל פני המזבח (שם ו) והוא הכבש שהוא פניו של מזבח שעולים לו דרך שם כי היכי דחשיב צד מזרחית פני אהל מועד מחמת שהפתח שם ובריבוע כתיב (שמות כז) רבוע יהיה המזבח: אלא מעתה כיור לרבי כו'. דכתיב בהו המזבח הכי נמי דמעכבי לרבי אם לא עשה ציורים של פרחים וציצים וקלעים סביב למזבח כמו סיידו וכיירו: זה כיור. ציורים סביב למעלה מאמצעו: אותו היום. שנסך כהן צדוקי מי החג על רגליו ורגמוהו כל העם כדאמרינן בסוכה (דף מח:): בול של מלח. מלא אגרוף של מלח שמעתי: לא שכשר לעבודת. המזבח כל זמן שהקרן פגום כדמסיים ואזיל שכל מזבח שאין לו כו': אף הסובב. ומדרבי יוסי ברבי יהודה נשמע לרבי דכיור מעכב: איזהו כרכוב. וקס''ד אכרכוב דקרא קאי כרכוב לשון היקף חריץ עגולה כדאמרינן בהכל שוחטין (חולין דף כה.) כל שעתיד לגרר לכרכב: בין קרן לקרן. אמה רוחב שכנגד בין קרנות היתה עמוקה ובולטת גובה מעט היה סביב לה בשפת המזבח: מקום הילוך רגלי הכהנים אמה. השתא משמע והיא היתה אמה של מקום הילוך: אטו כהנים בין קרן לקרן הוו אזלי. והלא כשיגיעו לקרן הקרן מעכבן מהיקף: אלא ה''ק בין קרן לקרן ומקום הילוך רגלי הכהנים. כמין חריץ עמוק ממקום המערכה משפת המזבח סביב ומקיף את מקום המערכה ורחבו של חריץ שני אמות אמה של בין הקרנות ואמה של מקום הילוך: והכתיב. גבי מכבר מעשה רשת נחשת שנתנוהו תחת כרכובו מלמטה עד חציו הקיפוהו למזבח מאמצעו ולמעלה לבוש כמין היקף של כברה והוא עשוי נקבים נקבים ככברה ורשת של דגים ומגיע למעלה עד מתחת לכרכוב אלמא בקיר מזבח סביב הוה דאי בראש המזבח היכי קרי למכבר הנתון סביב הקיר תחת כרכובו: תרי הוו. שני סובבין היו לו למזבח שעשה משה: חד לנוי וחד לכהנים דלא נשתרקו. סביב הקיר משעלה שש אמות גובה לרבי יוסי דאמר לעיל (דף נט:) י' אמות גובהו היה היקף הבליטה קטנה חוגרתו סביב לנוי וזהו סובב וכיור דאפליגו ביה רבי ור' יוסי בר' יהודה לעיל ומתחת לאותו סובב נתנו המכבר ורחבו מגיע למטה עד חצי המזבח והוא היה סימן להבדיל בין הדמים העליונים לדמים התחתונים כדאמרינן באיזהו מקומן (לעיל דף נג.) מהאי קרא התורה נתנה מחיצה כו': וחד לכהנים דלא נשתרקו. ולמעלה בראש המזבח העמיקו סובב כמין חריץ עמוק דבר מועט להיות להם שפתו היקף מעקה קטן סביב שלא יחליקו: דלמא מקום מערכה קאמר. דהוי אמה שבין הקרנות ומקום הילוך ממעטין בו אמתים לכל צד פש ליה אמה על אמה:




תוספות




	ולא על גבי מחילות. בור של שיתין לא היה חשוב מחילה כיון דהוא צורך מזבח: אף מזבח ששים אמה. והא דאמר (בסוף) [בריש] כיסוי הדם (חולין דף פג:) קמוסיף אבניין היינו כשהיה המזבח עד ששים א''נ מגובה פריך התם אי נמי פריך קמוסיף שלא יהא רבוע שעל כל מליקת עוף אין יכולת לתת עפר בכל סביביו כדי לרבעו כמשפטו: אחד שהעיד להם על המזבח. תימה קרא כתיב ביחזקאל (מג) והאריאל שתים עשרה אמות אלמא מקום המערכה כ''ד על כ''ד ומהאי קרא דרשינן במתני' דמדות (פ''ג מ''א) וי''ל דאי לאו עדות היינו מפרשי' עם מקום קרנות שלא לשנות ממזבח שלמה: ואחד שמקריבין אע''פ שאין בית. דקדושת בית קידשה לשעתה ולעתיד ולא דמי לקדושת הארץ דקי''ל דבטלה כדמוכח בפ''ק דחולין (ו:) גבי בית שאן שיש חילוק ביניהם כדפרישית לעיל (סא. ד''ה מאי): מדת ארכו ומדת רחבו אין מעכבין. והא דכתיב הכל בכתב מיד ה' עלי השכיל ומיירי אף גבי מזבח כדאיתא פרק כיסוי הדם (חולין פג:) דמה בית ששים אף מזבח ששים היינו שיהא קדוש עד ששים אם ירצו להרחיבו ולא שיהא חובה לעשות כן:




מהרש"א - חידושי אגדות

בשלמא בית מינכרא צורתו אלא מזבח וכו'. ר"ל דמזבח אע"ג שהיה לו ג"כ יסוד לא מינכרא ביה כמו ביסוד החומות שהיו ודאי עמוקים עד התהום כדמשמע בפרק אלו הן הגולין אבל אין לפרש כיון דהוסיפו על המזבח עד ששים אמות פריך מזבח מנא ידעי מקומו דמ"מ לפי היסוד הראשון היו יכולין לשער ולהוסיף מכל צד ודו"ק:


אמר רבי אלעזר ראו מזבח בנוי כו'. נראה כמ"ש מזבח של מעלה מכוון כנגד מזבח של מטה והיינו שהראה להם המזבח של מעלה ומיכאל כו' שיכונו לבנות כנגדו מזבח של מטה ור"י נפחא אמר שהראה להם הקב"ה במקום המזבח אפרו של יצחק שהוא צבור ומונח לדורות שם כמ"ש ה' יראה כפרש"י בחומש ורשב"ן אמר מכל הבית כולו הריחו וכו' שהראה להם הקב"ה כאילו הכל בנוי וריח הקטרת ודאי מגיע בכל המקדש כדאמרינן בעלמא שהגיע הריח עד יריחו חוץ מבמקום מזבח ששם ריח שריפת האיברים ביטל את ריח הקטרת:





רש"ש

גמרא ת"ר איזהו כרכוב כו' תרי הוי כו'. עמש"כ בזה דבר נכון בס"ד בחדושי לס' נת"ע (בדף קג):



רש"י ד"ה והכתיב. ומגיע למעלה עד מתחת לכרכוב. ראיתי להעתיק פה מאשר כתבתי בחדושי על פירוש רש"י בחומש בכדי שיתבאר לך מעשה הכרכוב והרשת אשר רבים נבוכו בו. וז"ל שם בפ' תרומה (כ"ז ה) בפרש"י והיה רחבו (של הכרכוב) אמה כו' נמצא שהמכבר רחב אמה. ונראה פירושו דכיון שהגיע (ר"ל הרשת) עד חצי המזבח והיינו מלמעלה למטה. ע"כ לא היה רחבו יותר מאמה. חשוב ג' אמות משפת כרכוב ולמעלה כמו שפי' ברה"פ אליבא דר' יוסי (וע"כ ר"ל עם גובה הקרנות ולא הוי דומה למזבח עולמים שהיה ג"א לבד הקרנות. או דר"ל ג"א משפתו התחתון. אבל בפי' לזבחים (ס) ד"ה משפת סובב. נראה שסובר דהיה ג"א לבד הקרנות כבב"ע וכרכוב היה כל שהוא וכ"נ בפי' שם (סב) ד"ה חד לנוי). ואמה רוחב הכרכוב (באמת זה ל"י מנין לו אולי מצא כן בברייתא דמלאכת המשכן) ואמה רוחב הרשת ס"ה ה"א חצי גובה המזבח. וה"א התחתונות לא היה מוקף כלל. וכ"נ בפי' שם (סב) בד"ה חד לנוי. ורחבו מגיע למטה עד חציו. וע"כ צ"ל כן דהרי הטבעות היו קבועות ברשת. ובשבת (צב) קאמר עליו וגמירי דכל טונא דמידלי במוטות תילתא מלעיל ותרי תילתא מלתחת (ונראה משם דלא חשיב גובה הקרנות הואיל דלא היה אלא אמה על אמה ומפרש"י שם א"נ כן. וצ"ל לפירושו דשם דג"א דמשפת סובב היינו עם הקרנות והכרכוב היה רחב כ"ש ומתחתיו היה הרשת רוחב ב"א ודו"ק) כתבתי כ"ז לאפוקי מביאור נתה"ש דנראה מדבריו דהמכבר היה קבוע מקרקעית המזבח ולמעלה עד חציו (וכמ"ק מפרש"י לעיל (נג) ד"ה הרשת) וכ"נ מהצ"ק מהגהתו בפרש"י כאן למטה במקום למעלה ע"ש. ואישתמיטתייהו הגמרא דשבת שהבאתי דלדבריהם היה ע"כ חציו מלעיל וחציו מלתחת. אם לא שיאמרו דהטבעות היו רחבות הרבה או שהיו כפופין למעלה עד תרי תילתי גובה מתחתית המזבח. ולכאורה ע"כ צ"ל כן דאל"ה אין צורך למאי דקאמר שם וגמירי כו'. דע"כ מוכח בלא"ה דינא דהמוציא למעלה מעשרה חייב ודו"ק:



ודע דהסוגיא דשבת שהבאתי אזלא אליבא דר' יוסי לעיל דמזבח של משה היה גבהו עשרה אמות. וראיה למש"כ הרמב"ם בפ"ג בית הבחירה ה"ה כוותיה. והכ"מ כתב שם דסתמא דגמרא בפ' שתי הלחם כוותיה וכוונתו (לדף צז ב) גובה המזבח כמה הוי עשר אמות ופרש"י כדאמרי' בזבחים כו' וזהו לר' יוסי. ובעניותי אתמה על פירושם דנ"פ בעיני דע"כ ל"פ אלא במזבח דמשה אבל דב"ע דביה איירי הסוגיא לכ"ע היה גובהו עשר. וראיה לזה מיומא (טז ב) דלא מוכיח ר"א ב"א דפליג ר' יהודה אסתמא דמדות מהא דרפ"ג שם דסתמה דגובהו היה עשר אמות:





הגהות יעב"ץ

גמ' אפרו של יצחק ראו. נ"ב ר"ל של עקדת יצחק שנעשה שם אפר ממערכת העצים והאש והאיל:


תד"ה ולא וכו' לא היה חשוב מחילה. נ"ב גם לא היה המזבח בנוי על השיתין אלא השיתין נקובים ויורדין בצדו של מזבח לא תחתיו:





פתח עינים

אמר רבה בב"ח אמר רבי יוחנן ג' נביאים עלו עמהם מן הגולה א' שהעיד עליהם על המזבח וכו'. אע"ג [ד]הנביא יכול לומר כך היה המציאות. ודוקא לומר בנבואה כי אמר ה' שהדין הוא כך וכי סברת פלוני אמת אז יהרג כי הוא נביא שקר כמ"ש הרמב"ם פ"ט מהלכות יסודי התורה ובהקדמתו לפירוש המשנה אבל לומר כך היה המציאות נאמן וצייתינן ליה ודלא כמהר"ם ן' חביב בתוספת יום הכפורים והרב בני דוד בריש ספרו והוכחתי"ו בשב"ט אנשים בראיות ברורות כמ"ש בעניותנו במקומו. ולפ"ז הכא שהנביא אמר על המזבח היכן היה וכו' יכול הנביא לומר בנבואה שזה להגיד המציאות. ואמאי נקט לשון העיד דמשמע בדרך עדות ולא בדרך נבואה. אפשר דמשום דיש בכלל מקריבין אעפ"י שאין בית שהוא לפסוק דין וכן לראב"י שהעיד שהתורה תכתב אשורית הוא דין. והני לא אפשר בדרך נבואה אמטו להכי נקט בכולם העיד:





שערי תורת בבל

(סב סע"א) ארנב"י תרי הוו וכו'.—פי' הרש"ש בחדושיו לספר נתיבות עולם, שלפ"ז ברייתא דתני איזהו כרכוב בין קרן לקרן וכו' נשנתה על המשנה דשקלים סופ"ח, וכ"ה בירושלמי שם ובתוס' שם פ"ג.





צאן קדשים

רש״י ד״ה והכתיב הכל בכתב כו' גדול לאו משום כו' כצ״ל:


ד״ה אלא אמר ר״י כו׳ ושלמה לא הבין לדרשו כו׳. צ״ע למה מפרש רש״י דשלמה לא הבין לדרשו דלמא הבין דראוי לקדשו עד ששים רק דלא הוצרך להוסיף שאש השמים מסייעתו והם ג״כ הבינו ועשו לפי הצורך ומדת ארכן אין מעכבין ואפשר לומר דרש"י מפרש אליבא דר"י דחזר בו מההיא דלעיל דאש של שמים מסייעתן וע״כ צ״ל דשלמה הבין ומ"ה לא עשאוהו גדול אבל על ר״י גופא יש להקשות לפרש"י למה הדר מנ"ל דלהם נגלו מה שלא נגלה לשלמה דלמא להם נגלה ולשלמה ג״כ נגלה והוא עשה כפי הצורך והם עשו כפי הצורך ויש ליישב בדוחק:


ד"ה קרן לקרן כו' שכנגד בין ~הקרבנות~ {צאן קדשים: הקרנות} כזה:


[image: ]








ד״ה אלא הכי קאמר כו׳ לשפת המזבח כו׳ כצ״ל:


ד"ה והכתיב גבי מכבר כו' מאמצעו ולמטה לבוש כו׳ כצ״ל:


ד״ה חד לנוי וחד כו׳ היה היקף בליטה קטנה וחוגרתו סביב כו' כצ״ל:


בא״ד ורחבו מגיע מלמטה עד חציו המזבח כו' כצ״ל:


בא״ד כדדרשינן באיזהו מקומן כו׳ כצ״ל:


ד"ה וחד לכהנים כו' מעמיקו סביב כמין כו׳ כצ״ל:


תוס׳ ד"ה אף מזבח כו׳ בריש כיסוי הדם כו׳ כצ״ל:


בא״ד היינו כשיהיה המזבח כו׳ כצ״ל:


ד"ה אחד שהעיד כו׳ והאריאל שתים עשרה אמות ומהאי קרא דרשינן במתניתין דמדות שמן האמצע הוא מודד י"ב אמה לכל רוח אלמא מקום המערכה כ״ד על כ״ד וא״כ עדותן ל״ל וי״ל כו׳ כצ״ל:


בא״ד הייתי מפרש עם מקום כו׳ כצ״ל. פי׳ שהיה מודד י״ב אמה מן האמצע עם מקום הקרנות והיה אמה מקום הקרנות ואמה הילוך הכהנים נמצא מקום המערכה לא היה כ״א ך' על ך׳ כמו המזבח של שלמה לכך צריך להעיד וק״ל:


ד"ה מדת ארכו כו' ומיירי אף גב מזבח כו׳ כצ״ל. פי׳ אף מדת גבהו כמו שכתבו תוס׳ לעיל בד"ה אף מזבח כו׳ דמגובה פריך:


בא״ד דמה בית ששים אף מזבח כו׳. דברים אלו קשה למבין ולפרש׳ דמשמע דה״ה למדת קומתו נמי היה בכתב מיד ה' אם ירצו ולא שיהא חובה לעשות כן כמו מדת ארכו ורחבו ומ״ה מדת קומתו נמי אין מעכב לפ"ז עדיין הקושי׳ במקומה עומד מאי פריך התם קמוסיף על הבנין הא מדת קומתו אין מעכב ואי תימא אע"ג דאינו מעכב עכ"פ מצוה איכא שלא להוסיף מ״מ מנ"ל התם דכסוי הדם אינו נוהג במוקדשים דלמא נוהג ואי משום שצריך שיתן עפר למטה ובמזבח לא אפשר למה לא אפשר ליבטליה למזבח אף ע״ג דקמוסיף אבנין כיון דלשם מצות כיסוי קעביד ומדת קומתו אינו מעכב וצ"ע נ״ל. ותמיה לי על מ״ו הב״ז שלא הרגיש בזה וא״ל דגירסת תוס׳ היה רק מדת ארכו ומדת רחבו אין מעכבים ולא מדת קומתו כאשר נרשם בשתי אלו וה״ג עלי השכיל מיירי לגבי גובה מזבח כדאיתא כו' כצ״ל:


בא״ד ומה בית ששים כו׳ כצ״ל. פי' קאי על ארכו ורחבו:

חק נתן

גמרא אמר רב יוסף לאו היינו דתניא וכו׳ שיעור הדברים לפי פרש״י כך דבתחילה רב יוסף השיב הא דהוסיפו במזבח בני הגולה מפני שלא היתה אש של שמים מסייעתן משא״כ במקדש ראשון שהיתה אש של שמים מסייעתן ולכך לא הוצרכו להוסיף ואח״כ נזכר וחזר מהאי טעמא וקאמר לאו היינו דתניא ויכינו את המזבח על מכונותיו שהגיעו לסוף מדותיו וקס״ד דהיינו שנגלה להם בנבואה מקום המקודש למזבח מה שלא נגלה לשלמה מדשבחינהו קרא ועל האי ברייתא קמקשה והכתיב הכל בכתב מיד ה׳ עלי השכיל שכל המקומות הקדושות ומדותיהן נכתבו לדוד וגילם לשלמה אלא אמר רב יוסף הא דתניא ויכינו את המזבח וגו׳ שהגיעו למדותיו לא שנגלה להם ע״פ הנבואה אלא קרא אשכח ודרש ויאמר דוד זהו בית ה׳ וגו׳ כי בית מה בית ששים אף מזבח ששים שהם הבינו ודרשו והוסיפו לפי הצורך אבל שלמה לא הבין לדרשו ולכך לא היה יכול להוסיף לפי הצורך והשתא אין צריך לשינויי׳ קמא דאש של שמים מסייעתן אלא משום שלא הבינו לדרשו לכך לא היו יכולים להוסיף אבל אם היו מבינים לדרשו אפשר שהיו מוסיפין יותר ממה שהוסיפו במקדש שני ודו"ק:


תוס׳ ד״ה מדת ארכו ומדת רחבו ומדת קומתו אין מעכבין והא דכתב הכל בכתב מיד ה׳ עלי השכיל ומיירי אף גבי מזבח כדאיתא פ׳ כיסוי הדם היינו שלא להוסיף יותר אבל לפחות אין מעכבין דמה בית ששים וכו׳ כצ״ל נ״ל ר״ל הא דכתיב הכל בכתב וגו׳ דאינו יכול לשנות היינו שלא להוסיף יותר מהשיעור דהיינו באורך ורוחב אינו יכול להוסיף יותר מששים ובגובה אינו יכול להוסיף יותר מעשרה ולכך פריך פ׳ כיסוי הדם אגובה קמוסיף אבנין מפני שכבר גבוה עשרה והא דאמר הכא דאין מעכבין היינו אם רצה לפחות בגובה פחות מעשרה ובאורך ורוחב פחות מששים דמה בית ששים וכו׳ היינו אם ירצו ולא שהוא חובה לעשות כן וכן כתב הרמב״ם ז״ל בסוף פ״ב מהל׳ בית הבחירה וז״ל אבל מדת ארכו ומדת רחבו ומדת קומתו אינן מעכבות והוא שלא יפחות אמה על אמה ברום שלש אמות וכו׳ ודוק נ"ל:


שם גמרא וכמה אמר רב יוסף אמה וכו׳ נראה דאפי׳ לר׳ יהודה דס״ל לעיל דף נ״ט ע״ב דמזבח של משה היה ארכו עשר על עשר והוי מקום מערכה ששה אפ"ה מודה דיכול לפחות עד אמה מקום מערכה מדלא כתיב עשר אמות אורך ועשר אמות רוחב אלא כתיב חמש אמות אורך וגו׳ וסמיך אג״ש ש״מ דכי כתיב קרא לעיכובא הוא דכתיב וכן בגובה אע״ג דלר׳ יוסי מזבח של משה היה גובה עשר אמות אפ״ה מודה דיכול לפחות עד שלש מדלא כתיב בהדיא עשר אמות קומתו אלא כתב שלש אמות קומתו וסמיך אג״ש ש"מ דכי כתיב קרא לעיכובא ובזה ניחא הא דכתב הרמב״ם ז"ל בסוף פ״ב מהל׳ בית הבחירה אבל מדת ארכו וכו׳ והוא שלא יפחות אמה על אמה ברום שלש אמות וכו׳ אע״ג דלעיל דין ה׳ פסק כר׳ יוסי דמזבח של משה היה גובה עשר אמות ואפ״ה פסק כאן שאינו מעכב אלא רום ג׳ אמות אלא ש״מ כמ״ש ודוק:

ברכת הזבח

חידושים


{תוס'} ד״ה אחד שהעיד כו׳ וי"ל כו׳ ממזבח שלמה הס״ד. ור״ל דאמה יסוד ואמה סובב מב׳ הצדדים עלו ב׳ אמות שהוא בין הכל מרובע כ"ח על כ״ח וממקום קרנות עד מקום קרנות שכנגדו ועד בכלל עולה כ״ד על כ״ד ודוק:


הגהות


גמרא ת"ר קרן וכבש כו' (מיימוני שם בפ"ב):


רש״י ד"ה אלא אמה כו׳ והם דרשוהו והוסיפו כו' אין מעכבין הד"א והס״ד: ואח"כ ד״ה מה בית ס' כו׳:


ד״ה ג׳ נביאים כו׳ ס׳ אמה הס״ד: ואחר כך ד"ה על מקום כו׳ היה הס״ד:


ד״ה שתכתב כו׳ בסנהדרין הס״ד: ואח"כ ד״ה וריבוע כו׳ מרובע הס״ד: ואחר כך ד״ה בכל מקום כו׳ לעכב דהמזבח כו׳ הד״א:


ד״ה אלא מעתה כו׳ וכיירו הס״ד: ואח״כ ד״ה זה כיור כו׳ מאמצעו הס״ד:


ד"ה לא שכשר כו׳ ואזיל שכל כו׳ לו כו׳ הד״א והס״ד:


ד״ה והכתיב גבי כו׳ תחת כרכובו הס״ד:


ד״ה תרי הוי כו׳ למזבח שעשה משה הס״ד: ואחר כך ד״ה חד לנוי כו׳ מקומן מהאי קרא כו׳ הד״א: ואח"כ ד״ה חד כו׳ שלא יחליקו הס"ד: ואח״כ ד״ה דילמא כו׳ הקרנות ומקום כו׳ כצ״ל:


תוס׳ ד״ה ואחד שמקריבין כו׳:

פנים מאירות

גמרא והכתיב הכל בכתב מיד לפי׳ רש״י נראה דזה הכל מדברי רב יוסף ולכאורה קשה דאם נגלה לדוד מהי תיתי לומר שלא נגלה לשלמה הלא דוד היה מזרזו על ענין הבית ומסתמא הגיד לו מה שנגלה לו ולי היה נראה לפרש דמתחילה קשיא ליה לר״י מהא דתניא ויכינו את המזבח כו׳ דמשמע דלהם נגלה מקום המקודש למזבח מה שלא נגלה לשלמה ואם כן מנ"ל לומר דלכך הוסיפו משום דלא סיפק דילמא היה על פי הדיבור ולשלמה לא נגלה ופריך והכתיב הכל בכתב וגו׳ דמשמע דנגלה לדוד ומסתמא אמר לשלמה ולכך משני אלא אמר רב יוסף כו׳ אף מזבח ששים וע״כ אינו מן החיוב לעשות כן אלא רשות בידם להוסיף אם ירצו וע״כ שלמה נמי ידע ולא הוצרך להוסיף משום דאש מן השמים מסייע לו והם הוכרחו להוסיף משום דלא ספק דלא היה להם אש מן השמים ויותר מזה השיעור לא הוצרכו והשתא תירץ ר״י לאוקמי דבריו דלעיל דפי׳ משום דלא ספק וק"ל:

